“AXBOROT-KOMMUNIKATSIYA TEXNOLOGIYALARI SOHASIDA KASB-HUNAR TAʼLIMINI RIVOJLANTIRISHGA KOʻMAKLASHISH” LOYIHASI DOIRASIDA GERMANIYA HUKUMATI IMTIYOZLI KREDITINING TEJALGAN MABLAGʻLARIDAN FOYDALANISH CHORA-TADBIRLARI TOʻGʻRISIDA
(resolution, 2006-03-15)

Vazirlar Mahkamasining “Axborot-kommunikatsiya texnologiyalari sohasida kasb-hunar taʼlimini rivojlantirishga koʻmaklashish” loyihasini Germaniya Hukumatining imtiyozli kreditidan foydalangan holda amalga oshirish chora-tadbirlari toʻgʻrisida” 2004-yil 1-dekabrdagi 563-son qaroriga muvofiq hamda imtiyozli kreditning tejalgan mablagʻlaridan samarali foydalanish maqsadida Vazirlar Mahkamasi qaror qiladi: 1. “Axborot-kommunikatsiya texnologiyalari sohasida kasb-hunar taʼlimini rivojlantirishga koʻmaklashish” loyihasini amalga oshirish uchun Germaniya taraqqiyot banki (KfW) tomonidan berilgan 7669,4 ming yevro miqdoridagi imtiyozli kreditni hamda 1023 ming yevro miqdoridagi grantni oʻzlashtirish doirasida: a) Oʻzbekiston Respublikasining 14 ta kasb-hunar kollejini zamonaviy axborot-kommunikatsiya texnologiyalari va asbob-uskunalari bilan jihozlash uchun, oʻtkazilgan tender savdolari natijalari boʻyicha jami 4425,4 ming yevro (kredit mablagʻlari) miqdorida kontraktlar tuzilganligi, shu jumladan: axborot-texnologiya asbob-uskunalari yetkazib berish uchun — 1397,4 ming yevro miqdorida Fujitsu-Siemens kompaniyasi bilan 2005-yil 11-iyuldagi SSER/01E/2005-son kontrakt tuzilganligi; oʻquv anjomlari va mebellar yetkazib berish uchun — 2599,5 ming yevro miqdorida Lucas №uelle kompaniyasi bilan 2005-yil 23-avgustdagi SSER/02YEM/2005-son kontrakt tuzilganligi; oʻquv materiallari sotib olish va nashr etish uchun — 158,4 ming yevro miqdorida Fan va texnologiyalar markazi bosmaxonasi bilan 2005-yil 15-iyuldagi 02/U-son kontrakt tuzilganligi; b) Oʻrta maxsus, kasb-hunar taʼlimi markazi topshirigʻiga binoan 2003-yil 1-oktabrda KfW banki tomonidan tender asosida “GOPA” (Germaniya) konsalting kompaniyasi bilan kasb-hunar taʼlimini rivojlantirishga koʻmaklashish doirasida konsalting xizmatlari koʻrsatish yuzasidan shartnoma hamda unga jami 456,9 ming yevro (289,3 ming yevro — kredit mablagʻlari va 167,6 ming yevro — grant mablagʻlari) miqdorida ikkita qoʻshimcha bitim tuzilganligi; v) KfW imtiyozli kreditining tejalgan mablagʻlari 3244,0 ming yevroni tashkil etganligi maʼlumot uchun qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligining KfW imtiyozli kreditining 3244,0 ming yevro miqdoridagi tejalgan mablagʻlarini axborot-kommunikatsiya texnologiyalari sohasida kadrlar tayyorlashni amalga oshiradigan kasb-hunar kollejlari qoʻshimcha sonini zamonaviy oʻquv-laboratoriya anjomlari bilan jihozlashga yoʻnaltirish toʻgʻrisidagi taklifiga 1 va 2-ilovalarga muvofiq rozilik berilsin. 3. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markaziga: loyihaning oʻz vaqtida amalga oshirilishini, mablagʻlardan, shuningdek yetkazib beriladigan asbob-uskunalardan maqsadli va samarali foydalanishni taʼminlash; loyihada nazarda tutilgan tadbirlarni 2006-yil oxirigacha tugallash yuzasidan javobgarlik yuklansin. 4. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markaziga, ilgari belgilangan tender shartlariga rioya qilgan holda, tender savdolari oʻtkazmasdan: axborot-texnologiya asbob-uskunalari yetkazib berish uchun — Fujitsu-Siemens kompaniyasi bilan tuzilgan 2005-yil 11-iyuldagi SSER/01E/2005-son kontraktga; kasb-hunar kollejlarini jihozlash maqsadida oʻquv anjomlari va mebellar yetkazib berish uchun — Lucas Nuelle kompaniyasi bilan tuzilgan 2005-yil 23-avgustdagi SSER/02YEM/2005-son kontraktga qoʻshimcha bitimlar tuzishga ruxsat etilsin. 5. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi: ushbu qarorning 4-bandida koʻrsatilgan qoʻshimcha bitimlarni belgilangan tartibda ekspertizadan oʻtkazsin; konsalting xizmatlarining amaldagi ijrosini nazarda tutib, istisno tartibida, kasb-hunar taʼlimini rivojlantirishga koʻmaklashish doirasida konsalting xizmatlari koʻrsatish uchun 2003-yil 1-oktabrdagi shartnoma yuzasidan, shuningdek ushbu shartnomaga 2005-yil 11-fevraldagi 1-son va 2005-yil 18-apreldagi 2-son qoʻshimcha bitimlar yuzasidan xulosa bersin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin. ‎T/r‎ Kredit mablagʻlari hisobiga xarajatlar nomi‎ Kredit boʻyicha dastlab rejalashtirilgan xarajatlar‎ Kreditning foydalanilgan qismi‎ Kreditning tejalgan qismi‎ Kreditning tejalgan qismini qayta taqsimlash‎ ‎ Kredit boʻyicha hammasi‎ 7669,4‎ 4425,4‎ 3244,0‎ 3244,0‎ 1.‎ Kreditning taqsimlangan qismi, shu jumladan:‎ 6141,1‎ 4425,4‎ 1715,7‎ ‎ 1.1‎ Asbob-uskunalar sotib olish‎ 5312,1‎ 3962,7‎ 1349,4 ‎ 3000,6*‎ 1.2‎ Axborot infratuzilmasini rivojlantirish‎ 100,0‎ 15,0‎ 85,0‎ ‎ 1.3‎ Oʻquv materiallarini sotib olish va nashr etish‎ 245,0‎ 158,4‎ 86,6‎ 50,0**‎ 1.4‎ Oʻquv-laboratoriya anjomlarini xarid qilish boʻyicha konsultatsiya xizmatlari‎ 264,0‎ 289,3***‎ 0,0‎ 25,3‎ 1.5‎ Koʻzda tutilmagan xarajatlar‎ 220,0‎ 25,3‎ 194,7‎ 168,1‎ 2.‎ Kreditning taqsimlanmagan qismi‎ 1528,3‎ 0,0‎ 1528,3‎ ‎ (ming yevro)‎ ‎T/r‎ ‎Kasb-hunar kollejlari‎ ‎Tashkil etilgan yili‎ ‎Oʻquvchi oʻrinlari soni‎ 1.‎ Samarqand kompyuter texnologiyalari va gidromelioratsiya kasb-hunar kolleji‎ 2003‎ 900‎ 2.‎ Fargʻona kompyuter texnologiyalari kasb-hunar kolleji‎ 2003‎ 750‎ 3.‎ Termiz xizmatlar koʻrsatish sohasi kasb-hunar kolleji‎ 2000‎ 900‎ 4.‎ Oltinsoy sanoat kasb-hunar kolleji‎ 2001‎ 600‎ 5.‎ Xonobod kompyuter texnologiyalari kasb-hunar kolleji‎ 2002‎ 750‎ 6.‎ Navoiy industriya-iqtisodiyot kasb-hunar kolleji‎ 2001‎ 750‎ 7.‎ Kosonsoy sanoat, transport va aloqa kasb-hunar kolleji‎ 2001‎ 600‎ 8.‎ Urganch politexnika kasb-hunar kolleji‎ 2002‎ 750‎ 9.‎ Qorakoʻl sanoat va transport kasb-hunar kolleji‎ 2001‎ 600‎ 10.‎ Qonlikoʻl sanoat kasb-hunar kolleji‎ 2004‎ 750‎